- Hindi News
- National
- मनरेगा कार्यों का किया निरीक्षण तो 57 में से मिले 29 श्रमिक, दो एवजी पकड़े
मनरेगा कार्यों का किया निरीक्षण तो 57 में से मिले 29 श्रमिक, दो एवजी पकड़े
जिलाप्रमुख पायल परसरामपुरिया ने मूंगथला और आवल गांव में मनरेगा कार्यों का निरीक्षण किया। इस दौरान कार्य स्थलों पर केवल कम श्रमिक मिले बल्कि उनकी जगह काम करते हुए एवजी भी मिले। निरीक्षण के दौरान 57 में से महज 29 मजदूर काम करते हुए मिले। जिस पर उन्होंने ग्राम सेवक को संबंधित मेट को ब्लेक लिस्टेड करने के निर्देश दिए। जिला प्रमुख ने मूंगथला में कानूड़ा नाड़ी पर चल रहे कार्य स्थल पर साक्षरता कक्षा का अवलोकन कर उपस्थित प्रेरकों को साक्षरता कक्षा संचालन नियमित करने एवं प्रभाव पूर्ण बनाने के निर्देश दिये। इस दौरान महिला श्रमिकों ने ने बैक बीसी द्वारा लेनदेन करने पर राशि लेने की शिकायत की। इस पर जिला प्रमुख ने मौके पर ही मरुधरा ग्रामीण बैक के मैनेजर से बात कर बीसी के विरूद्व कार्यवाही करने के निर्देश दिए। उन्होंने आवल में अनुपस्थित मिले प्रेरक दिनेश कुमार, नीलम कुमारी तथा मूंगथला के रोजगार सहायक भंवरलाल को नोटिस जारी करने के निर्देश दिए। आवल में नरेगा स्थल पर छाया नहीं होने पर प्रमुख नाराज हुई सचिव से इसका कारण पूछा और समस्या को दूर करने के निर्देश दिए। इस अवसर पर ब्लॉक समन्वयक वीरेंद्र त्रिवेदी, ग्राम सेवक अशोक सिंह, चतुर्भुज शर्मा और रोजगार सहायक दशरथ सिंह सहित अन्य उपस्थित थे।
आबूरोड. मनरेगा श्रमिकों को शिक्षा की जानकारी देती जिला प्रमुख। फोटो| भास्कर
tgl_Latn sot_Latn hin_Deva hin_Deva hin_Deva hin_Deva